હુંઃ (હસીને) “સર, આ સવાલનો જવાબ આપ્યા પછી આપને પણ મને કહેવું પડશે કે હું આ examમાં પાસ થઈ કે નહીં. હું ખૂબ હિંમત કરીને પૂછી રહી છું, સર. તમે આઠ વર્ષો સુધી વ્હાઈટ હાઉસમાં કીંગની જેમ રહ્યા અને મીસીસ ક્લીન્ટન ફર્સ્ટ લેડી તરીકે રહ્યા હતા. પરંપરાગત, ફર્સ્ટ લેડી, વ્હાઈટ હાઉસમાં, પ્રેસીડન્ટના રહેઠાણ અને ઓફીસના રેમોડેલીંગ, કીચનમાં ડિનર શું બનાવવું, ખાસ મહેમાનોની આગતા-સ્વાગતા કેવી રીતે કરવાની અને લોક-કલ્યાણના કામકાજમાં ઈનીશીયેટિવ લેવાનો. બસ, આવા કાર્યોમાં, આજ પર્યંત બધા જ ફર્સ્ટ લેડી વ્યસ્ત રહેતા હોય છે. હવે આ વર્ષે જો મીસ ક્લીન્ટન ઈલેક્શન જીતીને વ્હાઈટ હાઉસમાં પ્રેસીડન્ટ બનીને જશે તો આપ, આપનો સમય કેવી રીતે ફાળવશો? આપ “ફર્સ્ટ જેન્ટલમેન” તરીકે શું કરશો? હું માનું છું કે આપ પાસે હમણાં પણ ઘણું જ કરવાનું છે. પણ આજ સુધી વ્હાઈટ હાઉસમાં આવું થયું નથી કે “ફર્સ્ટ જેન્ટલમેન” વિષે વિચાર પણ કરવો પડે. આ બાબતમાં આપ અને મીસ ક્લીન્ટન ટ્રેન્ડ સેટર છો! તો, સર, બીઈંગ અ મેન, તમે જો પરંપરાગત ડ્યુટીસ ન કરો તો શું મીસ ક્લીન્ટનને આ બધી જ બાબતો માટે કોઈને હાયર કરીને, એ સ્ટાફ મેમ્બરને પણ પોતાનું ધ્યાન આપવું પડશે? તમે શું કરશો, સર?”